ai4bharat/Pralekha huggingface dataset:
وزیراعظم کا دفتر
وزیر اعظم کا پنڈت جسراج کلچرل فاؤنڈیشن کے آغاز پر خطاب
’’ موسیقی ایک ایسا ذریعہ ہے ، جو ہمیں اپنے دنیاوی فرائض سے آگاہ کرتا ہے اور دنیا سے مربوط کاموں کو کرنے میں مدد کرتا ہے ‘‘
’’ یوگا ڈے کے تجربے نے یہ عندیہ دیا ہے کہ بھارت کی وراثت سے دنیا مستفید ہوئی ہے اور بھارت کی موسیقی میں بھی انسانی ذہن پر گہرائی تک اثر کرنے کی صلاحیت ہے‘‘
’’ دنیا کا ہر شخص بھارتی موسیقی کے بارے میں جاننے ، سیکھنے اور اس سے فائدہ اٹھانے کا حقدار ہے ۔ یہ ہماری ذمہ داری ہے کہ ہم اُس کی دیکھ بھال کریں ‘‘
’’ آج کے دور میں ، جب کہ ٹیکنا لوجی کا اثر ہر طرف نظر آتا ہے ، موسیقی کے شعبے میں بھی ٹیکنا لوجی اور آئی ٹی کا انقلاب ہونا چاہیئے ‘‘
آج ہم کاشی جیسے آرٹ اور کلچر کے مراکز کو دوبارہ تیار کر رہے ہیں ‘‘
نئی دلّی ،28 جنوری / وزیر اعظم جناب نریندر مودی نے بھارتی کلاسیکی موسیقی کے فنکار پنڈت جسراج کے یوم پیدائش پر انہیں گرانقدر خراج عقیدت پیش کیا ۔ وزیر اعظم نے پنڈت جسراج کی شخصیت سے موسوم لا زوال موسیقی کا ذکر کیا اور درگا جسراج اور پنڈت سارنگ دیو کی عظیم فن کار کی وراثت کو زندہ رکھنے کے لئے ستائش کی ۔ وزیر اعظم ویڈیو کانفرنسنگ کے ذریعے پنڈت جسراج کلچرل فاؤنڈیشن کے آغاز پر اظہارِ خیال کر رہے تھے ۔
وزیر اعظم نے بھارتی موسیقی کی گہرائی کے وسیع علم کے بارے میں بات کی ۔ جناب مودی نے کہا کہ آسمانی توانائی کو محسوس کرنے کی قوت اور کائنات کے بہاؤ میں موسیقی کا مشاہدہ بھارتی کلاسیکی موسیقی کی روایت کو غیر معمولی بناتی ہے ۔ وزیر اعظم نے کہا کہ موسیقی ایک ایسا وسیلہ ہے ، جو ہمیں اپنی دنیاوی ذمہ داریوں سے آگاہ کرتی ہے اور یہ ہمیں دنیاوی کاموں کو انجام دینے میں بھی مدد کرتی ہے ۔
وزیراعظم نے بھارت کے آرٹ اور کلچر کی عظیم وراثت کو محفوظ کرنے کے پنڈت جسراج کلچرل فاؤنڈیشن کے مقصد کی ستائش کی ۔ انہوں نے فاؤنڈیشن سے کہا کہ وہ اِس دور کی ٹیکنا لوجی کے دو اہم پہلوؤں پر توجہ مرکوز کریں ۔ انہوں نے کہا کہ پہلا یہ کہ بھارتی موسیقی عالمگیریت کے اِس دور میں اپنی شناخت قائم کرے ۔ انہوں نے کہا کہ یوگا ڈے کے تجربے سے یہ عندیہ ملتا ہے کہ پوری دنیا نے بھارتی وراثت سے فائدہ حاصل کیا ہے اور بھارتی موسیقی میں بھی انسانی ذہن کو گہرائی تک متاثر کرنے کی صلاحیت ہے ۔ انہوں نے کہا کہ دنیا میں ہر شخص بھارتی موسیقی کے بارے میں جاننے ، سیکھنے اور اِس سے فائدہ اٹھانے کا حقدار ہے ۔ یہ ہماری ذمہ داری ہے کہ ہم ، اُس کی دیکھ بھال کریں ۔
وزیر اعظم نے کہا کہ دوسری بات یہ ہے کہ آج کے دور میں ، جہاں ٹیکنا لوجی کا اثر ہر طرف جاری ہے ، ایسے میں موسیقی کے شعبے میں بھی ٹیکنا لوجی اور آئی ٹی کا انقلاب ہونا چاہیئے ۔ انہوں نے بھارتی موسیقی کے آلات اور روایات پر مبنی صرف موسیقی کے لئے وقف اسٹارٹ اَپس کے لئے زور دیا ۔
انہوں نے کاشی جیسے کلچر اور آرٹس کے مراکز پھر سے تیار کرنے کی حالیہ کوششوں پر بھی زور دیا ۔ وزیر اعظم نے کہا کہ بھارت نے ماحولیات کے تحفظ اور فطرت کے لئے محبت میں اپنی عقیدت کے ذریعے دنیا کو ایک محفوظ مستقبل کا راستہ دکھایا ہے ۔ انہوں نے آخر میں کہا کہ بھارت کے ترقی کے ، اِس سفر میں وراثت کے ساتھ ساتھ ’ سب کا پریاس ‘ کو بھی شامل کیا جانا چاہیئے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 831
(
بندرگاہوں، جہاز رانی اور آبی راستوں کی وزارت
مرکزی وزیر جناب سربانند سونووال نے ممبئی پورٹ ٹرسٹ کا دورہ کیا ، پروجیکٹوں کا جائزہ لیا
نئی دہلی۔ 03 ستمبر مرکزی وزیر جناب سربانند سونووال نے ممبئی پورٹ ٹرسٹ کا دورہ کیا اور مختلف پروجیکٹوں کا جائزہ لیا۔ مرکزی وزیر نے ممبئی پورٹ ٹرسٹ، جو گوا جانے والے گھریلو سیاحوں کو سہولت فراہم کرتا ہے، کے ڈومیسٹک کروز ٹرمینل میں انفراسٹرکچر اور آنے والےمختلف پروجیکٹوں کا جائزہ لیا ۔
چیئرپرسن جناب راجیو جلوٹا نے نو تعمیر شدہ 5 ویں آئل برتھ کی نمایاں خصوصیات کے بارے میں آگاہ کیا ۔ یہ آئل برتھ 22 ایم ایم ٹی پی کی گنجائش کے لحاظ سے تمام بڑی بندرگاہوں میں مکمل طور پر سوئز میکس ویسلسز اور جزوی طور پر بھری ہوئی وی ایل سی سی کی سہولت فراہم کرنے والوں میں سب سے بڑا ہے ۔ یہ منصوبہ مکمل ہو چکا ہے اورعنقریب قوم کے نام وقف کیا جائے گا۔
وزیرموصوف کو بندرگاہ میں مجوزہ اور جاری منصوبوں کے بارے میں بھی آگاہ کیا گیا۔ بی پی سی ایل اور ایچ پی سی ایل کے ایگزیکٹو ڈائریکٹروں نے بتایا کیا کہ دوہرے ہینڈلنگ سے بچنے کی وجہ سے 5 ویں آئل برتھ کی تعمیر سےاب تک قومی خزانے کو 200 کروڑ روپے کی بچت ہوئی ہے۔
جناب سونووال نے ممبئی پورٹ ٹرسٹ کی، خاص طور پر ممبئی میٹرو ٹنل کے کھدائی شدہ مواد کا استعمال کرتے ہوئے بحالی کی کوششوں کو سراہا ۔ انہوں نے 5 ویں آئل برتھ پر سویز میکس ٹینکر 'نورڈاک مون' کا بھی دورہ کیا اور جہاز کےعملے سے بات چیت کی۔ انہوں نے ڈومیسٹک کروز ٹرمینل ، آف شور کنٹینر ٹرمینل ، لاک گیٹ ، ڈرائی ڈاک اور ممبئی انٹرنیشنل کروز ٹرمینل کا بھی دورہ کیا۔بعد ازاں انہوں نے تمام محکموں کے سربراہوں اور شراکت داروں کے ساتھ ایک میٹنگ کی۔
پی آئی بی ، ممبئی سے براہ راست دیکھیں
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (

U-8636
(Visitor Counter : 141
سٹرک ٹرانسپورٹ اور شاہراہوں کی وزارت
نیشنل ہائی ویز کے آپریشن کو متاثر کرنے والی شدید بارشوں سے پیدا ہونے والے مسائل کی نگرانی کے لیے کنٹرول روم کا قیام
سڑک نقل و حمل اور شاہراہوں کی وزارت  نے مانسون کے آغاز کے پیش نظر ایک کنٹرول روم قائم کیا ہے۔ کنٹرول روم پورے مانسون سیزن میں چوبیس گھنٹے فعال رہے گا ۔ ۔
یہ کنٹرول روم ملک میں قومی شاہراہوں کے آپریشن کو متاثر کرنے والی شدید بارشوں سے پیدا ہونے والے مسائل کی نگرانی کے لیے قائم کیا گیا ہے، یعنی ٹریفک میں خلل، خراب رویت اور گڑھوں کی وجہ سے ہونے والے حادثات، پانی جمع ہونا، سڑکوں میں رکاوٹ اور لینڈ سلائیڈنگ وغیرہ۔
کنٹرول روم کی ڈیوٹی کے لیے وقف ٹیمیں تعینات کی گئی ہیں، جن میں عوام کے ساتھ ساتھ سرکاری اداروں کی کالز وصول کرنا اور قومی شاہراہوں کے آپریشن سے متعلق مانسون سے متعلق واقعات کے لیے الیکٹرانک میڈیا پلیٹ فارم کی نگرانی کرنا شامل ہے۔ ٹیموں کو قومی شا ہراہوں کی رکاوٹ یا نقصان سے متعلق مسائل کے تیز تر حل کے لیے ایم او آر ٹی ایچ ، این ایچ اے آئی اور این ایچ آئی ڈی سی ایل کے متعلقہ علاقائی افسروں کے ساتھ تال میل کرنے کا حکم دیا گیا ہے۔
۔۔۔۔۔۔۔۔۔۔۔۔۔۔۔۔۔۔۔۔

U-6625
(Visitor Counter : 46
محنت اور روزگار کی وزارت
کامیابی کی کہانی – ای ایس آئی سی ‘‘صحت مند افرادی قوت - خوشحال ہندوستان’’ کے لیے اپنے مستفید افراد کو بغیر نقدی اور جامع طبی نگہداشت فراہم کرتا ہے
محترمہ پریم لتا، جو فرید آباد مال میں پی وی آر میں ایک چوکیدارکے طورپر کام کرنے والے ای ایس آئی بیمہ شدہ شخص کی بیوی ہیں،ان کو ایڈوانس اسٹیج میں پستان کے کینسرکی تشخیص ہو ئی تھی ۔ ہریانہ میں بہت سے ڈاکٹروں سے مشورہ کرنے کے بعد اور کینسر کے علاج کے لیے درکار بے تحاشا رقم کے خوف سے ناامید اور بے بس ہو کر، آخر کار وہ فریدآباد کے ای ایس آئی سی میڈیکل کالج اور اسپتال گئیں، جہاں آنکولوجی ڈیپارٹمنٹ کے ماہر ڈاکٹروں کی ٹیم نے اس کا علاج شروع کردیا۔ ۔ڈاکٹر وویک اگروال، ڈاکٹر ہیمنت اتری، ڈاکٹر نشا اور ڈاکٹر میتری کی ایک ٹیم کے ذریعہ ماسٹیکٹومی کے جراحی کے طریقہ کار اور کیموتھراپی کے سخت چکروں پر مشتمل بغیر نقدی کے علاج کے بعدمحترمہ پریم لتا ایک صحت مند زندگی گزار رہی ہیں۔
محنت اور روزگار اور ماحولیات، جنگلات اور موسمیاتی تبدیلی کے مرکزی وزیر جناب بھوپیندر یادو نے ایک ٹویٹ میں محترمہ پریم لتا کے کامیاب علاج کا اشتراک کیا جو ریاست ہریانہ کے پنیرا کلاں گاؤں سے تعلق رکھنے والے ایک ای ایس آئی استفادہ کنندہ ہیں اور ان کا علاج ہریانہ ،فرید آباد میں ای ایس آ ئی میڈیکل کالج اور ہسپتال میں انجام پذیرہواہے ۔
فرید آباد ، ہریانہ کے ای ایس آئی سی میڈیکل کالج اور ہاسپٹل کے ماہر ڈاکٹروں کی ٹیم نے کہا کہ پستان کے کینسر کا کامیابی سے علاج کیا جاسکتا ہے، اگر اس کا جلد پتہ چل جائے اور تجویز کردہ علاج کے پروٹوکول پر عمل کیا جائے۔ اگر کسی بھی عورت کو پستان کے علاقے میں کوئی گانٹھ نظر آتی ہے، تو انہیں فوری طور پر طبی معالج سے معائنہ کرانا چاہیے تاکہ پستان کے کینسر کا جلد پتہ چل سکے۔
ای ایس آئی سی ، جو کہ وزارت محنت اور روزگار کے انتظامی کنٹرول کے تحت ایک تنظیم ہے، سماجی تحفظ کے فوائد فراہم کرتا ہے جس میں بیمہ شدہ ورکرس اوران کے خاندان کے افراد کے لئے نقد فوائد اور جامع طبی نگہداشت شامل ہیں۔یہ تنظیم ‘‘صحت مندافرادی قوت –خوشحال بھارت ’’کے لئے اپنا تعاون پیش کررہی ہے ۔
زراعت اور کاشتکاروں کی فلاح و بہبود کی وزارت
پنجاب میں نامیاتی کاشتکاری
پنجاب کی ریاست میں پی کے وی وائی کے تحت تقریباََ چھ ہزارکسانوں نے نامیاتی کاشتکاری کو اپنایا
زراعت اور کسانوں کی فلاح وبہبود کے مرکزی وزیر جناب نریندر سنگھ تومر نے آج راجیہ سبھا میں ایک تحریری جواب میں یہ جانکاری دی ۔
گزشتہ تین سال میں پرمپراگت کرشی وکاس یوجنا کے تحت پنجاب ریاست کی جانب سے مختص کئے گئے ، جاری کئے گئے ،استعمال کئے گئے فنڈزکی تفصیلات اس طرح ہیں:

|
|
S.No
|
|
Year
|
|
Funds allocated
|
|
Fund Released
|
|
Fund Utilized
|
|
1
|
|
2018-19
|
|
806.35
|
|
-
|
|
-
|
|
2
|
|
2019-20
|
|
559.06
|
|
292.38
|
|
292.38
|
|
3
|
|
2020-21
|
|
201.96
|
|
1572.56
|
|
-
|
|
|
|
Total
|
|
1567.37
|
|
1864.94|
|
292.38
جاری کیا گیافنڈ مختص فنڈ سے زیادہ ہے کیونکہ گزشتہ سال کی سرگرمیوں کی بچی ہوئی رقم 21-2020 میں جاری کی گئی ہے۔
پی کے وی وائی اسکیم کے تحت 18-2017 سے 20-2019 کی مدت کے دوران 200 کلسٹر کی منظوری دی گئی اور 19-2018سے 21-2020 کی مدت میں 100 کلسٹرز کو منظور ی دی گئی ۔اس مدت کے دوران کسانوں کی کُل 6000تعداد نے پنجاب ریاست میں پی کے وی وائی کے تحت نامیاتی کاشتکاری کو اپنایا ہے۔
حکومت، ملک میں نامیاتی کاشتکاری کے فروغ کے لئے پرمپراگت کرشی وکاس یوجنا اور شمال مشرقی خطوں کے لئے مشن نامیاتی ویلیو چین کے فروغ  اسکیموں کی نفاذکررہی ہے۔ ان اسکیموں کے تحت کسانوں کی تربیت اور صلاحیت سازی کا انتظام ہے۔ پی کے وی وائی کے تحت تین سال کےلئے ہرکسان کو 7500 روپے کی مالی مدد فراہم کی جاتی ہے تاکہ کسانوں کی صلاحیت سازی کی جاسکے ۔ ایم او وی سی ڈی این ای آر کے تحت تین سال تک کسانوں کی تربیت ، ہینڈ ہولڈنگ اور سرٹیفکیشن کے لئے فی کسان 10000 مالی مدد کا التزام ہے۔
نامیاتی اور قدرتی کاشتکاری کا قومی مرکز  ، غازی آباد، زراعت اور کسانوں کی فلاح وبہبود کےمحکمہ کا ایک ماتحت دفتر ہے، جو جیوک کھیتی سمیلن کی تنظیم ، فیلڈ ڈیمونسٹریشن اور کسانوں کی تربیت اور پرنٹ اورالیکٹرانک میڈیا کے ذریعہ بھی نامیاتی اور قدرتی کاشتکاری سے متعلق بیداری پھیلانے کا کام کرتا ہے۔
گزشتہ تین سال میں پنجاب کے لئے این سی او این ایف کی طرف سے نامیاتی اور قدرتی کاشتکاری سے متعلق کئے گئے تربیتی اور مظاہرے کے پروگرام کی تفصیلات درج ذیل ہیں:
-
61 کسانوں کے لئے کھیت کے عہدے داران / ایکس ٹیشن کے دفاتر کا دوروز ہ تربیت کے تین پروگرام ۔
-
153 کسانوں کے لئے ایک روزہ کھیت کی تربیت نیز فیلڈ ڈیمونسٹریشن کے تین پروگرام ۔
-
مختلف ریاستوں کے لئے آن لائن سات دنوں کے دو تربیتی پروگرام ۔
-
مختلف ریاستوں کے لئے 41 روزہ‘‘ آن لائن رسائی پروگرام ’’ اس سے پنجاب کے کسانوں سمیت 527 کسان مستفید ہوئے ہیں۔
امور صارفین، خوراک اور عوامی تقسیم کی وزارت
پوائنٹ آف سیل مشینیں
نئی دہلی، 23 جولائی / صارفین امور ، خوراک اور سرکاری نظامِ تقسیم کے وزیر مملکت جناب دانوے راؤ صاحب دادا راؤ نے لوک سبھا میں ایک تحریری جواب میں بتایا ہے کہ سرکاری نظام تقسیم  کے تحت اصلاحی عمل کے تحت ملک بھر میں الیکٹرانک لحاظ سے آراستہ پوائنٹ آف سیل  آلات کو خودکار طور پر سرگرم کیا گیا ہے اور یہ قدم 4.12 لاکھ ایف پی ایس ، جو 5.34 لاکھ کی مجموعی تعداد کا 77 فی صد ہے ، کے سلسلے میں اٹھایا گیا ہے ۔ فی الحال تقریباً 10 کروڑ ای پی ایس سودے یعنی 23 کروڑ راشن کارڈوں میں سے ، اس قدر لین دین بایومیٹرک / اصل استفادہ کنندہ کی شناخت کے مذکورہ آلات کے ذریعے آن لائن موڈ کے تحت انجام دیئے جا رہے ہیں ۔
پی ڈی ایس کے تحت استفادہ کنندگان تک اناج کی تقسیم کی ذمہ داری ریاستوں / مرکز کے زیر انتظام علاقوں کی حکومتوں کی ہے ۔ خوراک اور سرکاری نظام تقسیم کے محکمے نے ریاستوں / مرکز کے زیر انتظام علاقوں کی حکومتوں کو واضح طور پر ہدایات جاری کی ہیں کہ کسی بھی اصل استفادہ کنندہ یا کنبے کو اُس کے استحقاق کے مطابق اناج کی فراہمی سے محروم نہیں کیا جانا چاہیئے یعنی اس سلسلے میں انٹر نیٹ کی کنکٹی ویٹی یا عدم دستیابی یا کسی دیگر تکنیکی خرابی وغیرہ کا بہانہ نہیں بنایا جا سکتا ۔
محکمے کے تحت انٹرنیٹ کنکٹی ویٹی کے سلسلے میں 24x7 کی بنیاد پر کام جاری رہتا ہے اور اس سلسلے میں ای پی او ایس مشینوں کے بارے کوئی مستحکم اطلاع دستیاب نہیں ہے ۔
ایف سی آئی کے تحت گذشتہ تین برسوں اور رواں سال کے دوران ، جس قدر مقدار میں اناج آلودہ اور خراب ہوا ہے ، اُس کا گوشوارہ درج ذیل ہے :
|
|
17-2016 ء سے 20-2019 ء کے دوران  ایف سی آئی کے تحت اناجوں کو لاحق ہونے والا نقصان
|
|
|
|
|
|
|
|

|
|
|
|
نمبر شمار
|
|
خطہ
|
|
2016-17 ء
|
|
2017-18 ء
|
|
2018-19 ء
|
|
2019-20 ء 
|
|
|
|
|
|
1
|
|
بہار
|
|
0
|
|
1617
|
|
3568
|
|
0
|
|
|
|
2
|
|
جھارکھنڈ
|
|
0
|
|
45
|
|
31
|
|
0
|
|
|
|
3
|
|
اڈیشہ
|
|
1
|
|
0
|
|
2
|
|
43
|
|
|
|
4
|
|
مغربی بنگال
|
|
0
|
|
0
|
|
12
|
|
0
|
|
|
|
5
|
|
آسام
|
|
205
|
|
328
|
|
868
|
|
0
|
|
|
|
6
|
|
این ای ایف
|
|
105
|
|
92
|
|
58
|
|
19
|
|
|
|
7
|
|
اروناچل پردیش
|
|
0
|
|
0
|
|
0
|
|
0
|
|
|
|
8
|
|
ناگا لینڈ
|
|
3
|
|
0
|
|
0
|
|
0
|
|
|
|
9
|
|
منی پور
|
|
0
|
|
0
|
|
0
|
|
0
|
|
|
|
10
|
|
دلّی
|
|
12
|
|
14
|
|
2
|
|
0
|
|
|
|
11
|
|
ہریانہ
|
|
0
|
|
0
|
|
0
|
|
0
|
|
|
|
12
|
|
ہماچل پردیش
|
|
0
|
|
0
|
|
0
|
|
0
|
|
|
|
13
|
|
جموں و کشمیر
|
|
0
|
|
0
|
|
0
|
|
0
|
|
|
|
14
|
|
پنجاب
|
|
8
|
|
211
|
|
318
|
|
27
|
|
|
|
15
|
|
راجستھان
|
|
125
|
|
1
|
|
0
|
|
0
|
|
|
|
16
|
|
اتر پردیش
|
|
48
|
|
243
|
|
116
|
|
9
|
|
|
|
17
|
|
اترا کھنڈ
|
|
0
|
|
0
|
|
0
|
|
0
|
|
|
|
18
|
|
آندھرا پردیش
|
|
6
|
|
0
|
|
0
|
|
0
|
|
|
|
19
|
|
کیرلا
|
|
88
|
|
2
|
|
113
|
|
0
|
|
|
|
20
|
|
کرناٹک
|
|
13
|
|
75
|
|
53
|
|
0
|
|
|
|
21
|
|
تمل ناڈو
|
|
66
|
|
16
|
|
6
|
|
0
|
|
|
|
22
|
|
گجرات
|
|
119
|
|
6
|
|
19
|
|
0
|
|
|
|
23
|
|
مہاراشٹر
|
|
7963
|
|
15
|
|
35
|
|
3
|
|
|
|
24
|
|
مدھیہ پردیش
|
|
0
|
|
0
|
|
5
|
|
0
|
|
|
|
25
|
|
چھتیس گڑھ
|
|
12
|
|
0
|
|
7
|
|
1
|
|
|
|
میزان
|
|
8776
|
|
2663
|
|
5213
|
|
103
|
|
|
|

|
||
||
||
||
|
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
U. No. 3347
(Visitor Counter : 39
وزیراعظم کا دفتر
کووڈ-19 جیسی عالمی وبا سے نمٹنے کے لیے پی ایم کیئرز فنڈکے تحت 50 ہزار میڈ ان انڈیا وینٹی لیٹرس
نئی دہلی، 23 جون 2020،
پی ایم کیئرز فنڈ ٹرسٹ نے تمام ریاستوں اور مرکز کے زیرانتظام علاقوں میں سرکار کے تعاون سے چلنے والے کووڈ اسپتالوں میں 50 ہزار میڈ ان انڈیا وینٹی لیٹرس کی سپلائی کے لیے دو ہزار کروڑ روپے مختص کیے ہیں۔ مزید یہ کہ مائیگرینٹ مزدوروں کی فلاح وبہبود کے لیے ایک ہزار کروڑ روپے بھی مختص کیے گئے ہیں۔
میسرس بھارت الیکٹرانک لمیٹیڈ کی جانب سے 50 ہزار میں سے 30 ہزار وینٹی لیٹرس تیار کیے جارہے ہیں۔ باقی دو ہزار وینٹی لیٹرس اے جی وا ہیلتھ کیئر، اے ایم ٹی زیڈ، اے ایم ٹی زیڈ ہائی اینڈ اور الائیڈ میڈیکل  کے ذریعے تیار کیے جارہے ہیں۔اب تک 2923 وینٹی لیٹرس تیار کیے گیے ہیں۔ ان میں سے 134 وینٹی لیٹرس پہلے ہی ریاستوں اور مرکز کے زیرانتظام علاقوں کو بھیجے جاچکے ہیں۔ مہاراشٹر اور دہلی نے275- 275، گجرات نے 175، بہار نے 100، کرناٹک نے 90 اورراجستھان نے 75 وینٹی لیٹرس حاصل کیے ہیں۔ جون 2020 کے آخر تک مزید 14 ہزار وینٹی لیٹرس تمام ریاستوں اور مرکز کے زیر انتظام علاقوں کو فراہم کیے جائیں گے۔
مزید یہ کہ مائیگرینٹ مزدوروں کی فلاح وبہبود کے لیے ریاستوں اور مرکز کے زیرانتظام علاقوں کو پہلے ہی ایک ہزار کروڑ روپے کی رقم جاری کی جاچکی ہے۔ریاستوں اورمرکز کے زیرانتظام علاقوں میں اس فنڈ کی تقسیم 2011 کی مردم شماری کے مطابق آبادی کی 50 فیصد مقدار، کووڈ-19 کے مصدقہ کیسوں کی تعداد کے 40 فیصد مقدار اوریکساں تقسیم کے لیے 10 فیصد کے فارمولے کی بنیاد پر ہیں۔ فنڈ کی تقسیم تمام ریاستوں اور مرکز کے زیر انتظام علاقوں میں یکساں طور پر تقسیم کی گئی ہے۔ یہ امداد مزدوروں کی رہائش، خوراک، طبی علاج اور ٹرانسپورٹ کے انتظام کے لیے استعمال کی جائے گی۔ امداد پانے والوں میں مہاراشٹر، اترپردیش، تمل ناڈو، گجرات، دہلی، مغربی بنگال، بہار، مدھیہ پردیش، راجستھان اور کرناٹک شامل ہیں۔ مہاراشٹر کو 181 کروڑ روپے، یوپی کو 103 کروڑ، تمل ناڈو کو 83 کروڑ، گجرات کو 66 کروڑ، دہلی کو 55 کروڑ، مغربی بنگال کو 53 کروڑ، بہار کو 51 کروڑ، مدھیہ پردیش کو 50 کروڑ، راجستھان کو 50 کروڑ اور کرناٹک کو 34 کروڑ روپے دئیے گئے ہیں۔
۔۔۔۔۔۔۔۔۔۔۔
U-3444
م ن۔ ح ا۔ ت ع۔
(
وزارت اطلاعات ونشریات
ترپن ویں اِفی میں ’بہار کو دریافت کریں‘
ترپن ویں اِفی  میں بہار پویلین نے ابھرتے ہوئے فلم سازوں کو بدھ اور مہاویر کی سرزمین کے تاریخی، آثار قدیمہ، ثقافتی اور قدرتی ورثے کو تلاش کرنے کے لیے مدعو کیا ہے۔
اس سال اِفی میں، ایک پہل کے طور پر، کئی ریاستی حکومتوں نے ریاستوں میں فلم سازی کی صنعت کو فروغ دینے کے لیے فلم بازار میں اپنے پویلین لگائے ہیں۔ منی پور، پنجاب، اترپردیش، اتراکھنڈ، مہاراشٹر، تمل ناڈو، جھارکھنڈ، مدھیہ پردیش، گجرات، چھتیس گڑھ، دہلی اور پڈوچیری جیسی ریاستوں نے اپنے اپنے پویلین لگائے ہیں۔
اطلاعات و نشریات کے مرکزی وزیر جناب انوراگ سنگھ ٹھاکر نے افتتاح کے موقع پر بہار پویلین کا دورہ کیا تھا۔
اس سے قبل معروف اداکار جناب پنکج ترپاٹھی، جنہوں نے بہار کے پویلین کا افتتاح کیا تھا، اِفی میں اپنی آبائی ریاست کی نمائندگی دیکھ کر بہت خوش ہوئے۔ انہوں نے کہا کہ ریاست میں فلم سازی کی بے پناہ صلاحیت ہے جس سے استفادہ کرنے کی ضرورت ہے۔
بہار حکومت کی ایک اہلکار، محترمہ بندنا پریشی نے کہا کہ ریاستی حکومت نے بہار میں شوٹنگ کے لیے فلم سازوں کو راغب کرنے کی خاطر متعدد اقدامات کیے ہیں۔ انہوں نے سکیورٹی کے بہتر منظر نامے اور تیز رفتار رابطے اور مضبوط انفراسٹرکچر کی دستیابی کا ذکر کیا۔
’ایکسپلور بہار‘ پویلین میں موجود ریاستی حکومت کے ایک اہلکار نے کہا کہ بہار کی غربت زدہ ریاست کے طور پر دقیانوسی تصور کو توڑنے کی ضرورت ہے۔ درحقیقت بہار کا بنیادی ڈھانچہ ریل، سڑک یا ہوائی رابطہ اور بنیادی ڈھانچے کی دیگر اقسام کے لحاظ سے کئی گنا بڑھ گیا ہے۔ ’ایکسپلور بہار‘ پویلین اس حقیقت کو اجاگر کرتا ہے کہ مرکزی دھارے کی فلم انڈسٹری کے کئی نامور اداکار، ہدایت کار، تکنیکی ماہرین بہار سے ہی ہیں۔
یہ توقع کی جاتی ہے کہ کامیاب فلم ساز، اداکار جنہوں نے بہار سے ہجرت کی ہے اور بالی ووڈ انڈسٹری یا دیگر علاقائی فلمی صنعت میں خود کو قائم کیا ہے، وہ اپنے وطن واپس آنے اور مضبوط فلم سازی کی صنعت کے قیام میں اپنا حصہ ڈالنے کے لئے ترغیب حاصل کریں گے۔
پویلین ثقافتی، قدرتی اور آثار قدیمہ کے عجائبات کو نمایاں کرتا ہے، جیسے سون پور مویشیوں کا میلہ جو ایشیا کا سب سے بڑا مویشی میلہ ہے اور ہرمندر تخت شری پٹنہ صاحب جو سکھ برادری کے لیے مقدس ترین زیارت گاہوں میں سے ایک ہے۔
پویلین، بہار میں فلم سازی کے ورثے کو بھی اجاگر کرتا ہے۔ رچرڈ ایٹنبرو کی آسکر ایوارڈ یافتہ ’گاندھی‘ کے کچھ انتہائی مشہور مناظر صدیوں پرانے پٹنہ کلکٹریٹ میں فلمائے گئے تھے۔
فلم ’جانی میرا نام‘  کا مشہور گانا ’او میرے راجہ‘ راجگیر کے مختلف مقامات پر شوٹ کیا گیا تھا۔
’مانجھی - دی ماؤنٹین مین ‘، ہندی زبان کی سوانح عمری پر مبنی فلم دسرتھ مانجھی پر مبنی ہے جو گیا، بہار کا ایک غریب مزدور تھے۔
’انڈیاز موسٹ وانٹیڈ‘ کے کئی مناظر پٹنہ میں شوٹ کیے گئے ہیں، یہ 2019 کی ہندی زبان کی ایکشن تھرلر فلم ہے جس کی ہدایت کاری راج کمار گپتا نے کی ہے، اور اس میں ارجن کپور نے اداکاری کی ہے۔
حال ہی میں، ’گرائنڈنگ ہیومینٹی‘ نامی فلم کی مکمل شوٹنگ بہار میں ہوئی ہے۔ ’گرائنڈنگ ہیومینٹی‘ 2022 کی ہندی زبان کی فلم ہے جس کی ہدایت کاری روچن وینا چین پوری نے کی ہے۔
حکومت بہار کے آرٹ، کلچر اور نوجوانوں کے امور کا محکمہ جلد ہی بہار ریاستی فلم سازی کی پالیسی شائع کرے گا۔ اس پالیسی میں، دیگر چیزوں کے علاوہ، ایک ’سنگل ونڈو کلیئرنس میکانزم‘ شامل ہوگا، جس سے فلم سازوں کو بہت کم وقت میں مختلف اجازت نامے حاصل کرنے میں مدد ملے گی۔
زراعت اور کاشتکاروں کی فلاح و بہبود کی وزارت
باغبانی کو فروغ دینے کے لیے، گرین ہاؤس ڈھانچے سمیت محفوظ کاشت کے تحت، آٹھ سالوں میں 2.51 لاکھ ہیکٹر کا اضافی رقبہ کا احاطہ کیا گیا: جناب نریندر سنگھ تومر
زراعت اور کسانوں کی بہبود کے مرکزی وزیر جناب نریندر سنگھ تومر نے آج کہا کہ 2.51 لاکھ ہیکٹر کا اضافی رقبہ ہے۔ ایم آئی ڈی ایچ اسکیم کے آغاز سے لے کر اب تک یعنی15-2014 سے22-2021تک, باغبانی کو فروغ دینے کے لیے، گرین ہاؤس ڈھانچے سمیت محفوظ کاشت کے تحت، 2.51 لاکھ ہیکٹر کا اضافی رقبہ کا احاطہ کیا گیاہے۔ انہوں نے کہا کہ ضمن میں ریاستوں نے 2963.91 کروڑ روپے کے اخراجات کی رپورٹ دی ہے۔
جناب تومر نے کہا، چونکہ باغبانی کی مربوط ترقی کے مشن  کی اسکیم کو ریاستی حکومتیں نافذ کررہی ہیں، اس لیے مستفید ہونے والوں کا ڈیٹا ریاستوں کے پاس دستیاب ہے۔
جناب تومر نے گرین ہاؤس فارمنگ کو فروغ دینے سے متعلق ایک سوال کے جواب میں، راجیہ سبھا میں، ایک بیان پیش کیا۔ انہوں نے کہا کہ زراعت اور کسانوں کی بہبود کی وزارت تمام ریاستوں/مرکز کے زیر انتظام علاقوں میں ایم آئی ڈی ایچ، مرکزکی سرپرستی والی اسکیم کو نافذ کر رہی ہے تاکہ ملک میں باغبانی کی ہمہ گیر ترقی ہو۔ ایم آئی ڈی ایچ کے تحت مختلف مداخلتوں کے ذریعے گرین ہاؤس سمیت محفوظ کاشت کے فروغ کے لیے مدد فراہم کی جاتی ہے۔ اجزاء کی تفصیلات درج ذیل ہیں:
|
|
اجزاء کا نام
|
|
طرزامداد
|
|
فی استفادہ کنندہ زیادہ سے زیادہ رقبہ
|
|
گرین ہاؤس کا ڈھانچہ
|
|
زیادہ سے زیادہ قابل اجازت لاگت کا 50فیصد
|
|
4000 مربع میٹر
|
|
شیڈ نیٹ ہاؤس
|
|
واک ان ٹنلز
|
|
پلاسٹک کی سرنگیں
|
|
زیادہ سے زیادہ قابل اجازت لاگت کا 50 فیصد
|
|
1000 مربع میٹر
|
|
اینٹی برڈ/اینٹی ہیل نیٹ
|
|
زیادہ سے زیادہ قابل اجازت لاگت کا 50 فیصد
|
|
5000 مربع میٹر
|
|
پلاسٹک ملچنگ
|
|
زیادہ سے زیادہ قابل اجازت لاگت کا 50 فیصد
|
|
2 ایچ اے
بجلی کی وزارت
بھارت کا پہلا اور دنیا کے سب سے بڑے گرین ہائیڈروجن مائکروگرڈ پروجیکٹوں میں سے ایک سمہادری میں قائم کیا جائے گا
وسیع پیمانے پر ہائیڈروجن توانائی کو ذخیرہ کرنے کے پروجیکٹوں کا پیش خیمہ
این ٹی پی سی نے سمہادری میں  این ٹی پی سی گیسٹ ہاؤس میں الیکٹرولا ئزر کے استعمال سے ہائیڈروجن تیار کرنے کی خاطر مائیگروگرڈ پر مبنی ایک علیحدہ فیول –سیل کے پروجیکٹ کو منظوری دی ہے۔ یہ گرین ہائیڈر وجن پر مبنی توانائی کو ذخیرہ کرنے کا بھارت کا پہلا پروجیکٹ ہے ۔ یہ ملک میں بڑے پیمانے پر ہائیڈروجن توانائی کو ذخیرہ کرنے کا پیش خیمہ ہے اور یہ ملک کے کلیدی مقامات پر مختلف آف – گرڈ ذخیرہ کرنے کے لئے بہت چھوٹے گرڈو ں سے متعلق مطالعے کے لئے بھی مفید ثابت ہوگا۔
اس میں قریبی فلوٹنگ سولر پروجیکٹ سے بجلی حاصل کرتے ہوئے جدید 240 کے ڈبلیو سولڈ آکسائڈ الیکٹرولائزر کو استعمال کرکے ہائیڈروجن پیدا کی جائے گی۔دن کے اوقات میں پیدا کی گئی ہائیڈروجن کو ہائی پریشر پر اسٹور کیا جائے گا اور 50 کے ڈبلیو سولڈ آکسائڈ فیو ل سیل کو استعمال کرتے ہوئے کارآمد بنایا جائے گا۔ یہ نظام شام پانچ بجے سے صبح سات بجے تک ایک بالکل علیحدہ نظام کے طورپر کام کرے گا۔
اس منفرد پروجیکٹ کا ڈیزائن این ٹی پی سی نے خود تیار کیا ہے ۔ یہ بھارت کے لئے ایک منفرد پروجیکٹ ہے اور ملک کے دوردراز کے علاقوں جیسے لداخ ، جموں وکشمیر وغیرہ کو کاربن سے پاک رکھنے میں مدد کرے گا اور ڈیزل جنریٹروں پر انحصار کو ختم کرے گا۔یہ پروجیکٹ محترم وزیر اعظم کے ویژن کے خطوط پر ہے ،جس کے تحت 2070 تک ملک کو کاربن سے پاک بنانا اور لداخ کو کاربن سے پاک خطہ بنانا ہے۔
صحت اور خاندانی بہبود کی وزارت
مرکزی وزارت صحت نے 8شمال مشرقی ریاستوں کے میڈیا پیشہ ورافراد/صحت کے نمائندوں کےلئے صلاحیت سازی ورکشاپ کا انعقاد کیا
دوسری لہر ابھی ختم نہیں ہوئی ہے،ہمیں احتیاط کم نہیں کرنی چاہئے
شمال مشرقی ریاستوں میں ٹیکہ کاری اور کووڈ کے مناسب طرزعمل کےلئے قابل ماحول بنانے میں میڈیا کا اہم تعاون ہے
بھارت میں کووڈ کی موجودہ صورت حال ،کووڈ ٹیکہ اور ٹیکہ کاری کے بارے میں شبہات کو دور کرنے کی ضرورت اور کووڈ مناسب طرز عمل  کی اہمیت کو مضبوط بنانے کے موضوع پر آج مرکزی وزارت صحت و خاندانی بہبود نے یونیسیف کے ساتھ شراکت داری میں،شمال مشرقی ریاستوں کے میڈیا پیشہ ور افراد اور صحت کے نمائندوں کےلئے ایک صلاحیت سازی کی ورکشاپ کا انعقاد کیا۔ اس ورکشاپ میں شمال مشرقی ریاستوں آسام،اروناچل پردیش،میگھالیہ ،میزورم،منی پور،ناگالینڈ،سکم اور تریپورہ کے میڈیا پیشہ ور افراد اور صحت کے نمائندوں نے ورچوئل طریقے سے حصہ لیا۔
مرکزی وزارت صحت میں جوائنٹ سکریٹری جناب لو اگروال نے اس ورکشاپ سے خطاب کیا جس میں ان ریاستوں کے 130ست زیادہ صحافیوں اور ڈی ڈی نیوز،آل انڈیا ریڈیو،پی آئی بی کے سینئر افسران نے حصہ لیا۔ جناب اگروال نے اپنی تقریر کا آغاز کووڈ 19سے اجتماعی لڑائی میں میڈیا پیشہ ور افراد کی مسلسل کوششوں کی ستائش کرتے ہوئے کیا۔ انہوں نے کہا کہ میڈیا کے لوگ سماج کو خاص طورپر متاثر کرتے ہیں اس لئے وہ لوگوں کو کووڈ مناسب برتاؤ پر عمل کرنے اور ٹیکہ کاری کےلئے حوصلہ افزائی کر سکتے ہیں۔ انہوں نے مانا کہ میڈیا سوشل میڈیا پلیٹ فارم پر بڑی سطح پر شیئر کی جارہیں فرضی خبروں اور شبہات کو دور کرکے ویکسین کے تئیں لوگوں کی جھجھک کو دور کرنے میں بہترین کردار ادا کررہا ہے۔
بھارت کی کووڈ-19 انتظامیہ حکمت عملی پر روشنی ڈالتے ہوئے انہوں نے کہا کہ کووڈ سے لڑائی میں تین اہم نقطے ہیں یعنی کووڈ مناب برتاؤ کا اجتماعی طورپر اپنانا،ثبوتوں پر مبنی رپورٹنگ اور کووڈ اور ٹیکہ کاری پر لوگوں کے شبہات کو دور کرنا۔ جناب لو اگروال نے شمال مشرقی بھارت میں موجودہ کووڈ -19صورت حال کا مختصر خاکہ کھینچتے ہوئے کہا کہ بھارت میں 80فیصد معاملے 90 ضلعوں میں درج کئے جا رہے ہیں اور ان 90ضلعوں میں سے 14شمال مشرقی ریاستوں میں ہیں۔ شمال مشرقی ریاستوں سے متعلق خاص چیلنجوں پر روشنی ڈالتے ہوئے انہوں نے کہ اکہ بھارتی حکومت پہلے سے محتاط ،پہلے سے تیاری اور بتدریج نقطہ نظر پر عمل کرکے شمال مشرقی ریاستوں کی کووڈ وبا سے لڑائی میں تعاون کررہی ہے۔انہوں نے شمال مشرقی ریاستوں میں زیر علاج معاملوں اور ٹیکہ کاری کی صورت حال پر بھی تفصیل کا اشتراک کیا۔
انہوں نے کووڈ ٹیکہ کاری سے جڑے ڈر،شک و شبہات کو دور کرکے ٹیکہ کاری کے لئے ماحول بنانے میں میڈیا کو اہم حصہ دار مانا اور کہا کہ اب تک ملک میں 36.48 کروڑ سے بھی زیادہ ویکسین کی خوراکیں دی جا چکی ہیں ۔انہوں نے میڈیا کے لوگوں سے کمیونٹی واریئرس کو رول ماڈل کے طورپر ستائش کرکے ایک عوامی تحریک بنانے کی اپیل کی۔
ویکسین کے تئیں ہچکچاہٹ کی مختلف وجوہات کے علاوہ،جو مقامی ہوسکتی ہیں یا مختلف کمیونٹی گروپوں کےلئے مختلف ہو سکتی ہیں،ورکشاپ میں حفاظتی ٹیکے لگانے کے بعد ناگوار واقعہ،اس کے نظام اور اے ای ایف آئی کی اطلاع دینے کے بہترین طریقے پر بھی روشنی ڈالی۔اس ورکشاپ میں میڈیا کےلوگوں کے مختلف سوالات سے بھی خطاب کیا گیا۔
اس قومی ورکشاپ میں صحت اور خاندانی بہبود کی وزارت ،اطلاعات و نشریات کی وزارت،یونیسیف ،ڈی ڈی نیوز،پی آئی بی،اے آئی آر نیوز اور ملک بھر سے صحت کے نمائندوں نے حصہ لیا تھا۔